**Servisná zmluva na poskytovanie služieb údržby a rozvoja existujúceho systému pre podporu elektronickej správy registratúry**

uzavretá podľa § 56 a 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a § 269 ods. 2 Obchodného zákonníka v platnom znení (ďalej len „zmluva“)

# 1. ZMLUVNÉ STRANY

**1.1 Objednávateľ:**

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

Zastúpený: Ing. Ján Lunter, predseda

Osoby oprávnené na rokovanie: Ing. Roman Ružica

IČO: 37828100

DIČ: 2021627333

Bankové spojenie: Štátna pokladnica

Štátna pokladnica, IBAN: SK 32 8180 0000 0070 0030 0064

(ďalej len ,,objednávateľ“)

a

**1.2 Dodávateľ:**

Obchodné meno:

Sídlo:

Zápis v obch. reg.:

Zastúpený:

Osoby oprávnené na rokovanie:

- vo veciach zmluvných

- vo veciach finančných

- vo veciach technických

IČO:

DIČ:

IČ DPH:

Bankové spojenie:

IBAN:

(ďalej len ,,dodávateľ“)

(Objednávateľ a dodávateľ sú ďalej spoločne označovaní ako „strany zmluvy“ alebo „zmluvné strany“.)

* 1. Sídla zmluvných strán sú zároveň ich korešpondenčnými adresami.

# 2. PREDMET ZMLUVY

Predmetom tejto zmluvy je záväzok dodávateľa vykonávať a zabezpečovať pre objednávateľa služby/plnenia spojené s údržbou a rozvojom informačného systému elektronickej registratúry na platforme Fabasoft (ďalej len „služby“) a to ako služby poskytované mesačne (služby podľa písm. a), písm. b) a písm. c) tohto bodu zmluvy), ako služby poskytované raz ročne (služby podľa písm. d) tohto bodu zmluvy) a ako služby poskytované na základe objednávky (služby podľa písm. e) tohto bodu tejto zmluvy). V rámci plnenia tejto zmluvy budú dodávateľom poskytované služby v tomto rozsahu:

* 1. Služby servisnej podpory
  2. Odstraňovanie kritických a nekritických incidentov
  3. Profylaktické činnosti
  4. Ročná aktualizácia softvérových licencií SW platformy použitej v IS ASR (Fabasoft)
  5. Rozvoj automatizovanej správy registratúry systému Fabasoft podľa požiadaviek objednávateľa.

Služby uvedené v bode 2, písm. a) - e) môžu využívať len oprávnené osoby objednávateľa. Zoznam oprávnených osôb poskytne objednávateľ dodávateľovi najneskôr ku dňu podpisu tejto zmluvy. V prípade, že dôjde k zmene oprávnených osôb, objednávateľ je povinný nahlásiť túto zmenu písomne/e-mailom na adresu podpora@xyz.sk dodávateľovi v lehote 3 kalendárnych dní.

Predmet tejto zmluvy je presne vymedzený v prílohe č. 4 tejto zmluvy – bližšia špecifikácia predmetu zmluvy.

# 3. SÚČINNOSŤ

Objednávateľ sa zaväzuje, že pre riadne plnenie záväzkov dodávateľa v rámci tejto zmluvy poskytne tomuto bezodplatne potrebnú súčinnosť, a to najmä tým, že:

3.1 zabezpečí odborný personál pre definovanie požiadaviek na zmeny, úpravy alebo rozvoj systémuautomatizovanej správy registratúry,

3.2 umožní dodávateľovi monitoring systému automatizovanej správy registratúry a jeho testovacej a prevádzkovej infraštruktúry v prevádzkovom prostredí objednávateľa,

3.3 zabezpečí zálohovanie a obnovu produkčnej infraštruktúry automatizovanej správy registratúry,

3.4 zabezpečí nasadzovanie nových verzií, záručných opráv, funkčných a bezpečnostných záplat IS Fabasoft na testovaciu a prevádzkovú zostavu v správe objednávateľa,

3.5 zabezpečí na vlastné náklady štandardnú podporu systémového SW. V prípade potreby vykonať aktivity nad aplikáciou, ktoré si vyžadujú podporu Softvérového produktu (tzv. maintenance), je Zákazník povinný si túto podporu zabezpečiť v zmysle licenčných podmienok Poskytovateľa licenčných práv jednotlivých SW.

3.6 sa zaväzuje dodávateľovi včas poskytnúť aj súčinnosť určenú v dohodnutých podmienkach realizácie úprav systému automatizovanej správy registratúry, resp. riešenia incidentov.

3.7 dodávateľ nebude v omeškaní, ak jeho záväzok na plnenia/ činnosti vzniknutý podľa tejto zmluvy alebo na jej základe nemohol byť riadne a včas splnený z toho dôvodu, že mu objednávateľ z akéhokoľvek dôvodu riadne a včas neposkytol  súčinnosť povinnú podľa tejto zmluvy alebo určenú v dohodnutých podmienkach realizácie úprav automatizovanej správy registratúry. Dodávateľ sa zaväzuje poskytnúť objednávateľovi súčinnosť potrebnú na splnenie jeho povinností v zmysle tejto zmluvy.

# 4. PREBERANIE PREDMETU ZMLUVY

4.1 Služby podľa bodu 2, písm. a)-c) zmluvy sú riadne prebraté podpisom Pracovného výkazu o vykonaných službách (príloha č. 2).

4.2 Služby podľa bodu 2, písm. e) sú riadne prebraté akcetačno-preberacími protokolmi ku dňu ich dodania.

# 5. CENA

5.1. Celková cena za poskytovanie služieb/plnení podľa tejto zmluvy je stanovená dohodou zmluvných strán v zmysle zák. č. 18/1996 Z. z. o cenách v znení neskorších predpisov maximálne vo výške **xy bez DPH /slovom: ............./ ,** t. j. **xy s DPH /slovom: ............/.** V celkovej cene sú zahrnuté všetky náklady dodávateľa súvisiace s poskytovaním služieb/ plnení podľa tejto zmluvy. Špecifikácia ceny tvorí Prílohu č. 1 zmluvy.

5.2 Cena za mesačný paušál je **xy bez DPH /slovom: ............/**, t. j. **xy s DPH /slovom: .........../.**

# 6. FAKTURÁCIA A PLATOBNÉ PODMIENKY

6.1 Cenu za poskytnutie mesačných paušálnych služieb podľa bodu 2 písm a), písm. b), písm. c) tejto zmluvy je objednávateľ povinný uhrádzať mesačne vcelku na základe faktúry – účtovného dokladu vystaveného dodávateľom. Právo na zaplatenie ceny vznikne uplynutím príslušného kalendárneho mesiaca, v ktorom bola predmetná služba poskytovaná. Prílohou faktúry je Pracovný výkaz o vykonaných službách (Príloha č.2). Faktúra je splatná do 30 dní odo dňa jej doručenia objednávateľovi.

6.2 Cena za služby podľa bodu 2 písm. d) tejto zmluvy poskytované dodávateľom budú uhradené jedenkrát za rok na základe vystavenej faktúry, ktorej súčasťou bude akceptačno-preberací protokol podpísaný oboma zmluvnými stranami. Splatnosť faktúry je 30 dní odo dňa jej doručenia objednávateľovi.

6.3 Cena za služby podľa bodu 2 písm. e) tejto zmluvy poskytované dodávateľom na základe objednávky budú uhradené na základe vystavenej faktúry, ktorej súčasťou bude akceptačno-preberací protokol podpísaný oboma zmluvnými stranami. Splatnosť faktúry je 30 dní odo dňa jej doručenia objednávateľovi.

6.4 Daň z pridanej hodnoty sa účtuje v zmysle platných predpisov v deň vystavenia faktúry.

6.5 Objednávateľ je oprávnený pred uplynutím lehoty splatnosti vrátiť bez zaplatenia faktúru, ktorá neobsahuje náležitosti daňového dokladu v zmysle zákona č. 222/2004 Z. z. o dani z pridanej hodnoty alebo náležitosti stanovené ďalšími príslušnými právnymi predpismi alebo má iné vady v obsahu podľa tejto zmluvy. Vo vrátenej faktúre musí vyznačiť dôvod vrátenia. Dodávateľ je v tomto prípade povinný podľa povahy nesprávnosti faktúru opraviť alebo vyhotoviť novú faktúru. Oprávneným vrátením faktúry prestáva plynúť pôvodná lehota splatnosti. Lehota splatnosti 30 dní plynie znovu odo dňa doručenia opravenej alebo novo vyhotovenej faktúry objednávateľovi.

# 7. ZÁRUKA

7.1 Dodávateľ sa zaväzuje, že bude riadne, včas a v dohodnutej kvalite poskytovať služby podľa tejto zmluvy a jej príloh, ako aj podľa príslušných objednávok.

7.2 Dodávateľ sa zaväzuje, že služby podľa tejto zmluvy a jej príloh poskytne s odbornou starostlivosťou a že zabezpečí všetko primerané úsilie na to, aby za podmienok stanovených v tejto zmluve IS mali požadovanú kvalitu a dohodnutú funkcionalitu a to po dobu 24 mesiacov. Záruka za kvalitu predmetu zmluvy platí za predpokladu, že IS ASR na platforme Fabasoft je prevádzkovaný na dohodnutom prostredí bez dokázateľných rušivých vplyvov iného programového vybavenia, ktorých inštalácia nebola s dodávateľov vopred konzultovaná. Dohodnutým prostredím sa rozumie prevádzkové prostredie objednávateľa v čase podpisu tejto zmluvy.

7.3 Záručná doba na každú službu je dvadsaťštyri (24) mesiacov odo dňa jej prevzatia.

Ak sa počas používania IS zistí, že funkcionalita a/alebo kvalita poskytnutej služby nie je v súlade s touto zmluvou z dôvodov na strane dodávateľa, dodávateľ sa zaväzuje takýto nesúlad bezodkladne odstrániť na svoje náklady

7.4Obmedzenie záruky - dodávateľ neručí za problémy vzniknuté v dôsledku dodatočne inštalovaného programového vybavenia, resp. zmien v jestvujúcom systéme pre automatizovanú správu registratúry spôsobené neodborným zásahom tretích strán. Táto podmienka však neplatí, ak dodávateľ poruší svoje povinnosti podľa tejto zmluvy alebo iné všeobecne záväzné predpisy.

# 8. AUTORSKÉ A LICENČNÉ PRÁVA

8.1 Dodávateľ vyhlasuje, že služby poskytnuté na základe tejto zmluvy sú bez akýchkoľvek právnych vád vyplývajúcich z autorských práv a to v zmysle ustanovení autorského zákona. Dodávateľ vyhlasuje a svojim podpisom na zmluve ručí, že k jednotlivým službám dodaným, poskytnutým, vykonaným a/alebo vytvoreným dodávateľom alebo tretími osobami pre objednávateľa

* 1. má alebo vykonáva autorské práva alebo iné duševné vlastníctvo; a /alebo
  2. má a/alebo vykonáva právo na ich používanie na základe licencií udelených mu tretími stranami, ktoré k nim majú a/alebo vykonávajú autorské práva a/alebo iné duševné vlastníctvo.

8.2 V prípade, že sa akékoľvek tvrdenie dodávateľa uvedené v  8 bode. 8.1 zmluvy ukáže byť ako nepravdivé alebo si akákoľvek tretia strana, vrátane zamestnancov dodávateľa alebo tretej strany, ktorá plnila za dodávateľa, uplatní akýkoľvek nárok proti objednávateľovi z titulu porušenia autorských práv alebo iného duševného vlastníctva tejto tretej strany alebo akékoľvek iné nároky v akejkoľvek súvislosti so zmluvou zaväzuje sa dodávateľ:

1. bezodkladne obstarať na svoje vlastné náklady a výdavky od takejto tretej strany súhlas na používanie jednotlivých služieb dodaných, poskytnutých, vykonaných a/alebo vytvorených dodávateľom alebo tretími stranami pre objednávateľa, alebo upraviť jednotlivé služby dodané, poskytnuté, vykonané a/alebo vytvorené dodávateľom, alebo tretími stranami pre objednávateľa tak, aby už ďalej neporušovali autorské práva a/alebo iného duševného vlastníctva tretej strany, alebo nahradiť jednotlivé plnenie dodané, poskytnuté, vykonané a/alebo vytvorené dodávateľom alebo tretími stranami pre objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti a zároveň
2. uhradiť škodu, ktorá vznikne objednávateľovi v prípade, ak sa tvrdenie dodávateľa ukáže byť nepravdivým a/alebo v dôsledku uplatnenia vyššie uvedeného nároku tretej strany a to v plnej výške bez akéhokoľvek obmedzenia.

8.3 Dodávateľ sa ďalej zaväzuje poskytnúť objednávateľovi akúkoľvek účinnú pomoc a uhradiť akékoľvek náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku/nárokov tretej strany.8.4 V prípade, ak v rámci poskytovania služby podľa tejto zmluvy vznikne autorské dielo (ďalej len „dielo“), udeľuje dodávateľ objednávateľovi týmto ku dňu prevzatia služby súhlas na jeho použitie a to ako časovo neobmedzenú (po dobu právnej ochrany majetkových práv trvajúcu), nevýhradnú a cenou podľa tejto zmluvy plne splatenú licenciu na akékoľvek použitie takého autorského diela ako celku i jeho jednotlivých častí v neobmedzenom rozsahu, ktorý pre zamedzenie pochybností zahŕňa právo dielo spracovať(zmeniť a/alebo upraviť, kopírovať, prekladať, prispôsobiť, modifikovať, distribuovať, publikovať a začleniť do iných diel). Objednávateľ je oprávnený používať dielo len v rámci útvarov organizačnej štruktúry objednávateľa a to na počítačových systémoch k tomu určených.

8.5 Práva udelené v tejto zmluve sa udeľujú osobitne objednávateľovi a nesmú sa preniesť na tretiu osobu bez predchádzajúceho súhlasu dodávateľa.

8.6 Objednávateľ je oprávnený vytvoriť kópie aplikácií na archívne účely v súlade  
 s ustanoveniami zákona o ochrane autorských práv.

8.7 Objednávateľ nebude používať predmet plnenia na zdieľanie technológie, prenájom, servisné služby alebo školenie tretej strany.

# 9. POVINNOSTI ZMLUVNÝCH STRÁN

**Dodávateľ je povinný:**

1. dodať používateľskú, servisnú a administrátorskú dokumentáciu, prípadne jej doplnky, zodpovedajúce aktuálnemu stavu poskytnutých plnení,
2. dodať inštalačnú príručku a spôsob a rozsah zálohovania,
3. zapracovávať všetky zmeny do dodaného systému pre elektronickú správu registratúry v dohodnutých časových termínoch. V prípadoch, kde to nie je stanovené, dodávateľ bude okamžite informovať objednávateľa o lehote vykonania týchto zmien,
4. vyšpecifikovať a dodať požiadavky na potrebný HW a kompatibilitu SW v minimálnej HW a SW konfigurácii a v doporučenej HW a SW konfigurácii. V prípade akejkoľvek zmeny, ktorá si bude vyžadovať zmenu jestvujúceho HW alebo SW licencií tretích strán, predloží návrh objednávateľovi na schválenie,
5. zachovať všetky obchodné tajomstvá a dôverné informácie, poskytnuté, odovzdané, oznámené, sprístupnené alebo akýmkoľvek iným spôsobom získané dodávateľom (ním vedených údajov) od objednávateľa na základe zmluvy alebo v akejkoľvek súvislosti so zmluvou. Tieto môžu byť použité výhradne na účely plnenia predmetu zmluvy a dodávateľ sa zaväzuje ich udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením tak, aby sa o nich nedozvedeli tretie osoby. Na účely tejto zmluvy sa dôvernými informáciami rozumejú aj osobné údaje,
6. zabezpečiť riadne a včasné utajenie dôverných informácií a zachovávanie povinnosti mlčanlivosti o dôverných informáciách aj u svojich zamestnancov, štatutárnych orgánov, členov štatutárnych orgánov, dozorných rád, členov dozorných orgánov, zástupcov, splnomocnencov, subdodávateľov ako i iných spolupracujúcich tretích osôb, pokiaľ im takéto dôverné informácie boli poskytnuté, odovzdané, oznámené alebo sprístupnené v súlade so zmluvou,
7. telefonicky, resp. písomne reagovať na každú požiadavku objednávateľa, týkajúcu sa predmetu tejto zmluvy. Formou písomne sa rozumie aj email,
8. plniť jednotlivé služby podľa tejto zmluvy,
9. informovať objednávateľa o všetkých faktoch, ktoré by mohli negatívne vplývať na predmet plnenia tejto zmluvy,
10. na základe žiadosti objednávateľa zabezpečiť prítomnosť kvalifikovaných špecialistov (expertov), ktorá je nevyhnutná pre poskytovanie služieb v dohodnutom mieste plnenia.
11. zabezpečiť pre všetky servre, na ktorých sú predmetné IS prevádzkované:
12. Patche spoločnosti Microsoft sa nesmú automaticky inštalovať na servre, ale musia byť v stave pripravených na inštaláciu. Samotnú inštaláciu vykonať až po dohode s objednávateľom.
13. Service pack-y operačných systémov a service pack-y softvérových produktov Microsoft aplikovať až po dohode s objednávateľom
14. sledovať legislatívne zmeny a tieto zapracovať do IS.

**Objednávateľ je povinný:**

1. zabezpečiť vstup zamestnancov dodávateľa a jeho subdodávateľov do všetkých potrebných priestorov objednávateľa a to v rámci obvyklej pracovnej doby v prítomnosti zodpovedného zamestnanca objednávateľa s tým, že nenarušia prevádzku IS a ani ostatných systémov objednávateľa,
2. zabezpečiť, aby dodávateľ bol okamžite upovedomený o aktuálnych legislatívnych zmenách interného charakteru, zmenách organizačnej štruktúry objednávateľa, príp. iných zmenách u objednávateľa, ktoré majú vplyv na predmet zmluvy a IS Fabasoft,
3. zabezpečiť účinnú ochranu autorských a licenčných práv na dodané plnenie v zmysle zmluvy,
4. všetky pripomienky, sťažnosti, výhrady, doplnky a pod. týkajúce sa poskytnutých služieb odovzdávať písomnou, prípadne formou emailu dodávateľovi,
5. na základe žiadosti dodávateľa zabezpečiť prítomnosť kvalifikovaných špecialistov, ktorá je nevyhnutná pre poskytovanie plnení v dohodnutom mieste plnenia,
6. zabezpečiť pre všetky servre, na ktorých sú predmetné IS prevádzkované:
7. 1.Patche spoločnosti Microsoft sa nesmú automaticky inštalovať na servre, ale musia byť v stave pripravených na inštaláciu. Samotnú inštaláciu vykonať až po dohode s dodávateľom.
8. 2.Service pack-y operačných systémov a service pack-y softvérových produktov Microsoft aplikovať až po dohode s dodávateľom.

Zmluvné strany sú povinné zachovať obchodné tajomstvo vo vzťahu ku skutočnostiam obchodnej, výrobnej alebo technickej povahy, ktoré majú skutočnú alebo aspoň potenciálnu materiálnu alebo nemateriálnu hodnotu, nie sú v príslušných odborných kruhoch bežne dostupné, majú byť podľa vôle jednej zo zmluvných strán utajené a táto zmluvná strana ich utajenie zodpovedajúcim spôsobom zabezpečuje.

# 10. MLČANLIVOSŤ A OCHRANA INFORÁCIÍ

10.1 Dodávateľ sa zaväzuje zachovávať mlčanlivosť o všetkých informáciách, ktoré sa dozvedel počas doby trvania zmluvy, pokiaľ ho objednávateľ v konkrétnom prípade tejto povinnosti písomne nezbaví, alebo predmetné informácie nie sú verejne známe. Táto povinnosť platí aj pre subdodávateľov dodávateľa. V rozsahu zaisťujúcom možnosť splnenia tejto povinnosti dodávateľ uzatvorí s každým subdodávateľom dohodu o mlčanlivosti. Záväzok mlčanlivosti dodávateľa trvá aj po ukončení platnosti zmluvy.

10.2 Objednávateľ sa zaväzuje chrániť pred vyzradením informácií dodávateľa, ktoré sú jasne a písomne označené dodávateľom ako dôverné. Táto povinnosť trvá aj po ukončení platnosti tejto zmluvy. Za informáciu podliehajúcu ustanoveniam tohto bodu zmluvy nebude považovaná taká informácia, ktorá je objednávateľovi známa alebo je verejne dostupná, či bola vyvinutá, alebo zákonne získaná od tretej osoby bez obmedzenia s jej nakladaním v rámci zmluvy alebo je objednávateľ povinný ju sprístupniť alebo zverejniť podľa zák. č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, pričom v takomto prípade sa zaväzuje chrániť dôverné informácie a obchodné tajomstvá dodávateľa v súlade s platnou právnou úpravou.

10.3 Dodávateľ sa zaväzuje zaobchádzať s  informáciami poskytnutými objednávateľom ako s dôvernými  najmä v súlade s § 17 Obchodného zákonníka a zák. č. 18/2018 Z.z.. o ochrane osobných údajov a o zmene a doplnení niektorých zákonov (ďalej len „dôverné informácie“) a je povinný zabezpečiť ich ochranu pred tretími osobami. Dodávateľ je oprávnený poskytnúť tretej osobe dôverné informácie len s predchádzajúcim písomným súhlasom objednávateľa, okrem prípadu, ak by povinnosť zverejnenia vyplývala zo zákona alebo z právoplatného rozhodnutia príslušného štátneho orgánu. Dodávateľ je ďalej oprávnený poskytnúť dôverné informácie svojim subdodávateľom podieľajúcim sa na plnení tejto zmluvy, avšak vždy len v nevyhnutnom rozsahu a výlučne za predpokladu, že príslušný subdodávateľ bol zaviazaný povinnosťou mlčanlivosti podľa bodu 10.1 tohto článku. Táto zmluva neovplyvňuje akúkoľvek zmluvu medzi zmluvnými stranami o dôvernosti informácií.

# 11. NÁHRADA ŠKODY A ZMLUVNÉ POKUTY

11.1 Dodávateľ zodpovedá za škodu vzniknutú v súvislosti s poskytovaním služby v zmysle tejto zmluvy, a to v súlade s platnými právnymi predpismi.

11.2 prípade omeškania objednávateľa s úhradou faktúr sa objednávateľ zaväzuje uhradiť dodávateľovi úrok z omeškania vo výške 0,05 % denne z nezaplatených čiastok za každý, aj začatý deň omeškania.

11.3 V prípade, ak dodávateľ nepotvrdí alebo nevyrieši incidenty v lehotách v zmysle tejto zmluvy, je povinný zaplatiť nasledovné zmluvné pokuty:

1. pri kritickom incidente vo výške 500,00 eur za každé individuálne porušenie tejto povinnosti, najviac však do výšky jednej dvanástiny ročnej sadzby ceny mesačného paušálu (príloha č. 1),
2. pri nekritickom incidente vo výške 150,- € za každé individuálne porušenie tejto povinnosti, najviac však do výšky jednej dvanástiny ročnej sadzby ceny mesačného paušálu (príloha č. 1),

11.4 Zaplatenie zmluvnej pokuty dodávateľom nebude mať vplyv na právo objednávateľa na náhradu škody preukázateľne vzniknutej v súvislosti s porušením povinností dodávateľa prekračujúcej zaplatenú zmluvnú pokutu.

11.5 Zmluvná pokuta alebo úrok z omeškania sú splatné do 30 dní od vyčíslenia a doručenia druhej strane zmluvy na základe faktúry vystavenej dotknutou zmluvnou stranou, ak sa nedohodnú strany zmluvy písomne inak.

* 1. Žiadna zo zmluvných strán nebude v omeškaní a úrok z omeškania jej neprináleží, ak je omeškanie spôsobené okolnosťami vylučujúcimi zodpovednosť.
  2. Zmluvné strany prehlasujú, že výšky zmluvných pokút dohodnuté v zmluve považujú za primerané, pretože pri rokovaniach o dohode o výškach zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností.

# 12. OSTATNÉ DOJEDNANIA

12.1 V prípadoch stanovených touto zmluvou je oprávnená konať za objednávateľa kontaktná osoba, ktorou je: Branislav Diško – aplikačný správca (vo veciach technických)

tel.: 048/4325 639 , e-mail: branislav.disko@bbsk.sk

12.2 Zmenu osôb uvedených v bode 14.1 je povinný objednávateľ oznámiť dodávateľovi bez zbytočného odkladu písomne alebo e-mailom na adresu podpora@xyz zmena je účinná dňom jej oznámenia dodávateľovi.

12.3 Miestom plnenia predmetu tejto zmluvy je sídlo objednávateľa.

12.4 Dodávateľ nesmie predmet plnenia podľa tejto zmluvy ako celok odovzdať na vykonanie inému subjektu. Časť predmetu plnenia podľa tejto zmluvy môže odovzdať na vykonanie svojmu subdodávateľovi uvedenému v prílohe tejto zmluvy, pokiaľ objednávateľ písomne nepožiadal o zmenu subdodávateľa uvedeného v predmetnom zozname. V prípade zmeny subdodávateľa počas trvania tejto zmluvy je dodávateľ oprávnený zmeniť subdodávateľa len s predchádzajúcim písomným súhlasom objednávateľa. Subdodávateľ, ktorého sa návrh na zmenu týka, musí spĺňať podmienky podľa § 32 ods. 1 a § 11 ods. 1 zákona č. 343/2015 Z. z. o verejnom obstarávaní v znení neskorších predpisov (ďalej len „ZVO“) a nemôžu u neho existovať dôvody na vylúčenie podľa § 40 ods. 6 písm. a) až h) a ods. 7 ZVO. Identifikáciu navrhovaného subdodávateľa spolu s čestným vyhlásením dodávateľa, že tento subdodávateľ spĺňa podmienky podľa § 32 ods. 1 a § 11 ods. 1 ZVO a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, musí dodávateľ predložiť objednávateľovi najneskôr tri pracovné dni pred začatím plánovanej subdodávky. Súhlas objednávateľa nezbavuje dodávateľa povinnosti a zodpovednosti za všetky práce a činnosti subdodávateľa. Objednávateľ má právo požiadať dodávateľa o zmenu subdodávateľa vybraného dodávateľom, ak má na to závažné dôvody. Dodávateľ je povinný žiadosti objednávateľa podľa predchádzajúcej vety bezodkladne vyhovieť a zmeniť subdodávateľa, pričom nový subdodávateľ musí spĺňať podmienky podľa § 32 ods. 1 a § 11 ods. 1 ZVO, nemôžu u neho existovať dôvody na vylúčenie podľa § 40 ods. 6 písm. a) až h) a ods. 7 ZVO a musí byť objednávateľom odsúhlasený.

12.5 Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení zmluvy doručené druhej zmluvnej strane.

# 13. TRVANIE ZMLUVY

13.1 Táto zmluva sa uzatvára na dobu určitú na 36 mesiacov odo dňa nadobudnutia účinnosti zmluvy, xy, alebo do vyčerpania maximálneho finančného limitu uvedeného v čl. 5 , a to podľa toho, ktorá skutočnosť nastane skôr.

13.2 Táto zmluva zaniká:

1. písomnou dohodou podpísanou obidvoma zmluvnými stranami,
2. písomnou výpoveďou,
3. odstúpením od zmluvy.

13.3 Zmluvné strany sú oprávnené vypovedať zmluvu bez udania dôvodu, výpovedná doba je 3 mesiace a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane. Výpoveďou podľa tohto bodu nie je dotknuté právo dodávateľa na zaplatenie ceny resp. jej časti za služby riadne poskytnuté a prevzaté objednávateľom do uplynutia výpovednej doby.

13.4 Dodávateľ je oprávnený odstúpiť od zmluvy v prípade, ak objednávateľ bezdôvodne i napriek písomnému upozorneniu dodávateľa a stanoveniu primeraného dodatočného termínu na plnenie je v omeškaní s úhradou faktúry podľa tejto zmluvy.

13.5 Objednávateľ je oprávnený okamžite odstúpiť od zmluvy, ak dodávateľ opakovanie t. j. minimálne 2x nedodrží príslušné lehoty vzťahujúce sa k plneniu predmetu zmluvy (napr. lehoty špecifikovné prílohe č. 4 zmluvy). alebo ak dodávateľ poruší ktorúkoľvek svoju zmluvnú povinnosť a nápravu nevykoná ani v dodatočnej lehote, ktorú mu objednávateľ poskytne na vykonanie nápravy.

13.6 Objednávateľ aj dodávateľ sú ďalej oprávnení odstúpiť od zmluvy, ak druhá zmluvná strana nesplní svoju povinnosť vyplývajúcu z tejto zmluvy ani v primeranej lehote na to určenej druhou zmluvnou stranou.

13.7 Odstúpením od zmluvy nebudú dotknuté práva a povinnosti zmluvných strán ohľadom plnení, ktoré boli do tejto doby riadne objednané, dodané a prevzaté, vrátane práv vyplývajúcich z licencií.

13.8 Odstúpenie je účinné jeho doručením druhej zmluvnej strane , týmto dňom zmluva zaniká.

# 14. ZÁVEREČNÉ USTANOVENIA

14.1 Zmluvné strany sa dohodli, že záväzkové vzťahy založené touto zmluvou, ktoré v nej nie sú výslovne upravené, sa riadia príslušnými ustanoveniami Obchodného zákonníka a ostatných platných právnych predpisov Slovenskej republiky.

14.2 Ak niektoré ustanovenia tejto zmluvy prestanú byť aktuálne, neznamená to, že by celá zmluva strácala platnosť. V takomto prípade sa zmluvné strany dohodli, že nájdu formulácie a znenie čo najviac podobné pôvodnému zámeru a nahradia ich tak, aby bol zachovaný účel a cieľ tejto zmluvy, pri rešpektovaní nových faktov, bez ujmy pre obidve zmluvné strany.

14.3 V prípade nezhôd sa zmluvné strany zaväzujú riešiť spor spoločným konsenzom. Ak sa zmluvné strany nedohodnú, je oprávnená ktorákoľvek zo zmluvných strán podať návrh na vecne a miestne príslušný súd v Slovenskej republike.

14.4 Ustanovenia tejto zmluvy je možné meniť len formou písomných a očíslovaných dodatkov k zmluve, podpísaných oboma zmluvnými stranami, ak nie je v tejto zmluve výslovne uvedené inak (napr. bod 12.2 zmluvy).

14.5 Zmluva sa vyhotovuje v dvoch rovnopisoch, pričom každá zo zmluvných strán obdrží jeden rovnopis.

14.6 Dodávateľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o registri partnerov verejného sektora“). Dodávateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o registri partnerov verejného sektora boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o registri partnerov verejného sektora. Dodávateľ je povinný na požiadanie BBSK predložiť všetky zmluvy so subdodávateľmi. Porušenie ktorejkoľvek z povinností dodávateľa podľa tohto odseku tohto článku zmluvy je jej podstatným porušením a zakladá právo objednávateľa na odstúpenie od tejto zmluvy s právnymi účinkami ukončenia zmluvy ex nunc a/alebo právo BBSK požadovať zaplatenie zmluvnej pokuty vo výške ceny za poskytovanie služieb podľa bodu 5.1 zmluvy. Zaplatením zmluvnej pokuty nie je dotknuté právo objednávateľa požadovať od dodávateľa náhradu škody, ktorá nesplnením vyššie uvedených povinností dodávateľa vznikne objednávateľovi.

14.7 V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v tejto zmluve, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany sa dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje, a to aj v prípade, ak sa o tom adresát nedozvedel

14.8 Zmluvné strany vyhlasujú, že zmluvu uzatvárajú na základe ich skutočnej, slobodnej a vážnej vôle, ktorú prejavili určito a zrozumiteľne, zmluvu uzatvorili dobromyseľne a v dobrej viere a neuzatvorili ju v omyle, ani pod nátlakom a ani za nápadne nevýhodných podmienok, zmluvu si prečítali, obsahu porozumeli a na znak súhlasu s obsahom zmluvy ju vlastnoručne podpisujú.

14.9 Zmluva nadobúda platnosť dňom podpisu oprávnenými zástupcami oboch zmluvných strán a účinnosť nasledujúci deň po jej zverejnení na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

14.10 Neoddeliteľnou súčasťou tejto zmluvy sú prílohy:

Príloha č.1 – Špecifikácia ceny

Príloha č.2 - Výkaz prác a nahlasovaných požiadaviek za kalendárny mesiac

Príloha č.3 – Formulár o nahlásení problému/požiadavky

Príloha č. 4 – Bližšia špecifikácia predmetu zmluvy

|  |  |
| --- | --- |
| dátum: | dátum: |
| Za dodávateľa: | Za objednávateľa: |
|  |  |
| ......................................... | ......................................... |
| Meno a priezvisko | Meno a priezvisko |

**Príloha č. 1 Špecifikácia ceny**

|  |  |  |  |  |  |  |
| --- | --- | --- | --- | --- | --- | --- |
| **č.** | **Názov položky** |  | **Rozsah služieb počas trvania zmluvy** | **Jednotková cena bez DPH (€/m.j.)** | **Jednotková cena vrátane DPH**  **(€/m.j.)** | **Cena na celé trvanie zmluvy vrátane DPH** |
| 1.1 | Služby servisnej podpory | Mesačný paušál | Paušál \* počet mesiacov trvania dohody | €/mesiac | €/mesiac |  |
| 1.2 | Profilaktické činnosti |
| 1.3 | Odstraňovanie kritických a nekritických incidentov |
| 1.4 | Ročná aktualizácia licencií SW platformy použitej v IS ASR | Ročne | Ks \* počet rokov trvania dohody | €/rok | €/rok |  |
| 1.5 | Rozvoj ASR systému na platforme Fabasoft | Podľa skutočnej potreby obstarávateľa, predpokladaný počet 130 človekodní | Cena za 1 MD \* Predpokladaný počet MD 130 MD (človekodní) | €/človekodeň | €/človekodeň |  |
| 1.6 | Celková cena za predmet zákazky ako súčet všetkých položiek na celé trvanie zmluvy 36 mesiacov |  | EUR s DPH | | | |

**Príloha č.2 - Výkaz prác nahlasovaných požiadaviek za kalendárny mesiac**

**Príloha č.3 – Formulár o nahlásení problému/požiadavky**

|  |  |  |  |
| --- | --- | --- | --- |
| **Formulár o nahlásení problému/požiadavky** | | | **Číslo Zmeny zo Service Desku** |
| Iniciátor zmeny (Objednávateľ): |  | Organizácia: |  |
| Telefón: |  | E-mail: |  |
| Manažér zmien (Objednávateľ): |  | Telefón: |  |
| Dátum a čas zadania požiadavky: |  | Požadovaný termín ukončenia realizácie: |  |
| Kategória zmeny |  |  | |
| Štandardná zmena: |  |  | |
| Urgentná zmena: |  |  | |
| **Popis zmeny:** | | | |
| Detailný popis požiadavky na zmenu: |  | | |
| Prílohy: |  |  | |

Príloha č. 4 – Bližšia špecifikácia predmetu zmluvy